Πολιτισμός Νάσκα

μικρογραφία|268x268εσ|Μία απο τις γραμμές των Νάζκα
Ο **πολιτισμός Νάζκα** ήταν αρχαίος πολιτισμός που αναπτύχθηκε από το 100 π.Χ. έως το 800 μ.Χ. στις περιοχές της επαρχίας Νάζκα της περιοχής Ίκα στη νότια ακτή του Περού. Είναι γνωστός για την περίτεχνη υφαντουργία, κεραμική, καθώς και για τα διάσημα μεγάλων διαστάσεων γεώγλυφα τα οποία είναι ευρύτερα γνωστά ως γραμμές Νάζκα. Είχαν επίσης κατασκευάσει ένα εντυπωσιακό σύστημα υπογείων δεξαμενών νερού για τις ανάγκες της υδροδότησης τους το οποίο εξακολουθεί να λειτουργεί έως τη σύγχρονη εποχή. Η σύγχρονη πόλη Νάζκα της ομώνυμης επαρχίας στο Περού έχει ονομαστεί από τον λαό αυτό.

## Επισκόπηση
Η εξέλιξη του πολιτισμού των Νάζκα διακρίνεται σε 4 κύρια στάδια, την *Πρωτονάζκα* (συμβατικά 100 π.Χ. &nbsp;– 1 μ.Χ.), την *Πρώιμη περίοδο Νάζκα* (1–450), *Μέση Νάζκα* (450–550) και την *ύστερη Νάζκα* (550–750).

Ξεκινώντας από τον 4ο αιώνα μ.Χ., ο πολιτισμός είχε αρχίσει να παρακμάζει, και έως τα μέσα του 8ου αιώνα είχε εξαφανιστεί τελείως. Η εξαφάνιση του πιθανώς οφείλεται σε περιβαλλοντικούς παράγοντες, όταν το φαινόμενο Ελ Νίνιο στην περιοχή προκάλεσε εκτεταμένες καταστροφικές πλημμύρες. Σύμφωνα με τα διαθέσιμα στοιχεία των ερευνών, ενδεχομένως οι ίδιοι οι Νάζκα επιτείναν το φαινόμενο αυτό καθώς είχαν κόψει τα δέντρα στις δασικές εκτάσεις της περιοχής για τη δημιουργία αγρών καλαμποκιού και βαμβακιού, κάτι που έκανε τη γη τους ευάλωτη στη διάβρωση από τον ποταμό και τον άνεμο ως συνέπειες του Ελ Νίνιο.

Για τη σίτιση τους στηρίζονταν σε μεγάλο βαθμό στην αγροτική παραγωγή. Σύμφωνα με τις παραστάσεις των διαφόρων αγγείων που διασώζονται, το διαιτολόγιο τους περιελάμβανε καλαμπόκι, κολοκύθες, γλυκοπατάτες, κασάβα, φασόλια, καθώς και κάποια ψάρια. Είχαν επίσης και κάποιες φυτείες οι οποίες παρήγαγαν μη εδώδιμους καρπούς, όπως κόκα τα φύλλα της οποίας μασούσαν, κάκτους οι οποίοι παρήγαγαν παραισθησιογόνες ουσίες οι οποίες χρησιμοποιούνταν από τους σαμάνους, και νεροκολοκύθες τις οποίες διακοσμούσαν με παραστάσεις από την καθημερινή ζωή τους. Στην κτηνοτροφία, βασίζονταν στα διάφορα αγελαία ζώα της περιοχής τους από τα οποία έπαιρναν το μαλλί, ενώ παράλληλα φαίνεται πως έκαναν θυσίες λάμα και ινδικών χοιριδίων.

Οι γραμμές Νάζκα είναι μια σειρά γεωγλύφων στην έρημο στα οποία απεικονίζονται παραστάσεις ζώων, και τα μεγαλύτερα από αυτά έχουν διαστάσεις περίπου όσο ένα σημερινό γήπεδο ποδοσφαίρου. Ο σκοπός της δημιουργίας τους είναι άγνωστος, και υπάρχουν διαφορετικές εκτιμήσεις από τους μελετητές, όπως το ότι δημιουργήθηκαν ως αναθήματα προς τους θεούς, ή αποτελούν αστρονομικά σχέδια, ή πως αντιστοιχούσαν σε τελετουργίες τους, αλλά δεν υπάρχει επάρκεια στοιχείων ώστε να μπορεί να υποστηριχτεί αδιαμφισβήτητα κάποια εκτίμηση.

## Φωτογραφικό υλικό

Αρχείο:Nazca - Female Effigy Figure - Walters 2009207.jpg|Γλυπτό θηλυκής μορφής, κατασκευασμένο από δόντι φάλαινας, κοχύλι, και τρίχες
Αρχείο:Orca mitica nasca.jpg| Γλυπτό με παράσταση Όρκας 
Αρχείο:Nazca - Lobster Effigy Vessel - Walters 20092055 - Three Quarter.jpg| Αγγείο με μορφή αστακού 
Αρχείο:Paracas mantle, BM.jpg| Μανδύας από τη νεκρόπολη του Παράκας 
Αρχείο:Nazca-lineas-perro-c01.jpg| Αεροφωτογραφία γραμμής Νάζκα με παράσταση σκύλου 
Αρχείο:BLW Nazca Bowl with fish.jpg| Δοχείο με παράσταση ψαριών 


## Παραπομπές


## Σχετική βιβλιογραφία
* *Local Differences and Time Differences in Nasca Pottery* by Donald A. Proulx (1968) University of California Press
* *Cahuachi in the Ancient Nasca World* Silverman, Helaine. University of Iowa Press. Iowa City. 1993.
* *Early Nasca Needlework* by Alan R*. (1996) Sawyer Laurence King. *
* *The Nasca* by Helaine Silverman and Donald A. Proulx. Blackwell Publishers. Malden. 2002.
* *Ancient Nazca Settlement and Society* by Helaine Silverman (2002) University of Iowa Press
* *Irrigation and Society in the Peruvian Desert: The Puquios of Nasca* by Katherine H. Schreiber, Josue Lancho Rojas, Lexington Books, Lanham, Maryland, 2003, 
* "Burial Patterns and Sociopolitical Organization in Nasca 5 Society" by William Harris and Helaine Silverman, *Andean Archaeology* III (2006), Volume 3:374–400
* "A Compositional Perspective on the Origins of the Nasca Cult at Cahuachi" by Kevin J. Vaughn, *Journal of Archaeological Science* (2007), Volume 34, Issue 5:814–822
* *The Ancient Nasca World New Insights from Science and Archaeology* by Rosa Lasaponara, Nicola Masini, Giuseppe Orefici, Springer International Publishing, 2016, doi: 10.1007/978-3-319-47052-8

## Εξωτερικοί σύνδεσμοι

*  FAMSI Nasca drawings collection συλλογή 400+ φωτογραφιών από αντικείμενα του πολιτισμού των Νάζκα

Κατηγορία:Προκολομβιανοί πολιτισμοί της Νότιας Αμερικής
Κατηγορία:Ιστορία του Περού